આ બધાં ઉપરાંત મેક-અપ ન કરવાના બહુ ઘણા ફાયદા પણ છે. તે પૈકી સૌથી મોટો ફાયદો એ કે ગમે ત્યારે પંદર જ મિનિટમાં તમે તૈયાર થઇ જઈ શકો. આ મુદ્દો પુરુષો ઉપરાંત તમારી સાથે જે કોઈને કામ પડે તે બધાંને બહુ જ પસંદ પડે છે. તેનાથી પૈસા તો બચે જ છે. તેને કારણે જે સમયની બચત થાય છે અને રોજબરોજની પ્રવૃત્તિઓ પર એક અકથ્ય માનસીક બોજ હટેલો રહે છે તે તો મને વળી વધારે ગમે. ૭ વાગ્યે મારે કોઈ પ્રસંગે હાજર થવાનું હોય તો ૬.૩૦ વાગ્યા સુધી તો હું ટેબલ ટેનીસ રમી શકું ! તૈયાર થવામાં વાર લાગવાને કારણે મોડું પડવાની ફરિયાદ તો મારા માટે ક્યારેય થાય નહીં.સમયસર હોવું એ સામેની વ્યક્તિના સમયની તમને કેટલી કિંમત છે તે ભાવ પ્રદર્શિત કરે છે.